recursal/SuperWikiNEXT-32B huggingface dataset:
M.I.A. en 2007.
**Mathangi "Maya" Arulpragasam** (támil: *மாதங்கி 'மாயா' அருள்பிரகாசம்*), nada o 17 de xullo de 1975 en Londres, máis coñecida polo sobrenome artístico de **M.I.A.** (acrónimo de *Missing in Action*) é unha cantante, deseñadora artística e produtora musical británica de orixe támil de Sri Lanka. A súa música funde elementos do grime, hip hop, dancehall da música electrónica e o baile funk o que lle dá un son urbano, tribal e multicultural que se une a unhas letras nas cales mestura a política, o realismo social e o humor.

Traxectoria
-----------

Naceu en Hounslow (Londres), filla do activista támil Arul Pragasam, cando ela tiña seis meses a súa familia volveu a Sri Lanka, ós once anos volveu coa súa familia como refuxiada. Estudou nunha escola de arte e deseño en Londres, tirou no ano 2000 a foto da cuberta para o álbum *The Menace* de Elastica, dirixiu o vídeo para a canción "Mad Dog God Dam" e filmou a xira norteamericana da banda, realizou a súa primeira exhibición artística pública en 2001, consistía principalmente en graffitis. Comezou a facerse famosa en 2004 grazas á descarga dos seus sinxelos "Galang" (2003) e "Sunshowers" en Internet. En 2005 saíu o seu primeiro álbum *Arular* in 2005, o segundo, *Kala* publicouse en 2007, constituíndo o seu máis grande éxito. No ano 2008 fundou o seu propio selo discográfico, N.E.E.T.

|  |  |
| --- | --- |
| Control de autoridades | 
* Wd: Q204019
* WorldCat
* VIAF: 61869268
* Allmovie: p614199
* AllMusic: mn0000388773
* AlloCiné: 249943
* BIBSYS: 6010496
* BNF: 155838725
* Discogs: 141549
* EBID: ID
* FAST: 1927044
* Genius: Mia
* GND: 135408814
* IMDb: nm1756665
* ISNI: 0000 0001 1492 4560
* LCCN: no2005035539
* MusicBrainz: ID
* NNDB: 000101956
* NPG: mp125651
* Songkick: 493293
* TMDb: 1224985
* TVcom: m-i-a

 |
1 quilómetro cadrado está composto por 100 ha (hectáreas).
Un **quilómetro cadrado** (**km²**) é a unidade de área que se corresponde cun cadrado dun quilómetro de lado. Equivale a un millón de metros cadrados. No Sistema Internacional de Unidades simbolízase con *km²*, non admitíndose punto, nin maiúscula nin plural.

1 km² = 106 m² = 1 000 000 m² = 100 ha
O quilómetro cadrado utilízase habitualmente para medir a área dun país e todas as súas divisións territoriais, así como todo tipo de superficies de gran tamaño.

### Véxase tamén

* Unidades de medida

### Ligazón externa

* Conversións noutras unidades

| * v
* c
* e
Unidades de superficie |
| --- |
| Múltiplos e submúltiplos do metro | milímetro cadrado · centímetro cadrado · decímetro cadrado · metro cadrado · área · hectárea · quilómetro cadrado |
| Sistema anglosaxón | polgada cadrada · pé cadrado · iarda cadrada · rod cadrado · rood · acre · milla cadrada · legua cadrada |
| Sistema tradicional galego | cuartillo · ferrado · fanega |

|  |  |
| --- | --- |
| Control de autoridades | 
* Wd: Q712226
* MAG: 144027008

 |
***Madonna*** ou ***The First Album*** (nome do mesmo álbum editado en Europa) é o primeiro álbum da cantante pop estadounidense Madonna, producido por Reggie Lucas, John "Jellybean" Benitez e Mark Kamins.

Foi publicado o 27 de xullo de 1983 pola discográfica Sire Records cunha sinxela portada en branco e negro na súa versión orixinal, que máis tarde mudouse por outra diferente en Europa.

En 1984 lanzouse o vídeo recompilatorio *Madonna* para promocionar este álbum.

En 1985 reeditouse este álbum en Europa, cunha nova carátula en cor, mostrando a Madonna cun aspecto máis parecido ao seu estilo da época e renomeándoo como *The First Album* debido ao crecente éxito do seu segundo disco *Like a Virgin*.

En 2001 lanzouse unha versión remasterizada que contiña dous remixes inéditos.

Información xeral
-----------------

### Antes do álbum

Antes de gravar o seu primeiro álbum, Madonna tivo que realizar todo tipo de traballos para poder sobrevivir en Nova York. Se ben a súa formación baseábase no baile, non tardou moito en descubrir o seu talento como cantante. Os seus primeiros pasos no mundo da música xurdiron en 1979 como bailarina do cantante francés Patrick Hernandez, con quen realizou unha xira por Europa. Dentro de devandita xira Madonna viaxou por primeira vez a París, pero deixou o traballo e decidiu volver a Nova York.

De volta , Madonna coñeceu a Dan Gilroy, con quen, ademais de iniciar unha relación amorosa, crearía a súa primeira banda de rock chamada ***The Breakfast Club***. Madonna comezou tocando a batería, despois tocaría a guitarra e finalmente sería brevemente a vocalista do grupo. Porén, Madonna deixou o grupo coa idea de formar un novo onde fora unha artista destacada, así coñeceu a Stephen Bray con quen comezou a escribir e producir cancións.

Intentando emeprender unha carreira como solista, Madonna e Bray escribiron unhas cantas cancións de música *synthpop* e *dance*, das que se compuxo a cinta que sería levada máis tarde ao produtor de Sire Records, Seymour Stein, con quen conseguiu un contrato.

Listaxe de cancións
-------------------

1. "Lucky Star" (Madonna) - 5:37
2. "Borderline" (Reggie Lucas) - 5:20
3. "Burning Up" (Madonna) - 3:45
4. "I Know It" (Madonna) - 3:47
5. "Holiday" (Curtis Hudson, Lisa Stevens) - 6:10
6. "Think of Me" (Madonna) - 4:54
7. "Physical Attraction" (Lucas) - 6:39
8. "Everybody" (Madonna) - 4:57

|  |  |
| --- | --- |
| Control de autoridades | 
* Wd: Q177943
* AllMusic: mw0000268192
* BNF: 38329076t
* Discogs: 5319
* MusicBrainz: ID
* OCLC: 47359968

 |
***Marxites*** (en grego *Μαργίτης*) é un poema cómico épico que se considera como unha parodia da *Odisea*.

Na antigüidade, atribuíase a Homero, como pode lerse nas obras de Platón e Aristóteles.

O personaxe Marxites, que dá título ao poema, era de Colofón, cidade onde se cría que nacera Homero. A *Suda*, en cambio, atribúeo a Pigres de Halicarnaso, irmán da raíña Artemisa I.

Marxites foi proverbial pola súa estupidez e ignorancia. Do poema, que estaba composto en hexámetros mesturados con trímetros iámbicos, só se coñecen fragmentos, pero debeu de ser moi popular. Non se sabe cando foi escrito, aínda que se aventuraron como posíbeis os séculos -VI ou -VII, cando a poesía épica estaba en auxe en Colofón.

Véxase tamén
------------

### Bibliografía

* Smith, William (editor): *Dictionary of Greek and Roman Biography and Mythology*.
* *Fragmentos de épica griega arcaica*. Edición de Alberto Bernabé Pajares. Gredos. Madrid, 1979. ISBN 84-249-3524-1

### Ligazóns externas

* Fragmentos e escolios que tratan sobre o *Margites*.
	+ Texto bilingüe grego - inglés en Internet Archive; facsímile electrónico da ed. de 1914 de Hugh Gerard Evelyn-White de obras de Hesíodo e de Homero na Loeb Classical Library.

|  |  |
| --- | --- |
| Control de autoridades | 
* Wd: Q2711488
* WorldCat
* VIAF: 220339014

 |
Por **marxismo libertario** enténdese a un conxunto de movementos ou teorías que pertencen ao sector disidente do marxismo ortodoxo. É máis un concepto para a clasificación política que unha escola de pensamento, xa que non representa un corpus definido con precisión aínda que si certos elementos e tradicións comúns, por exemplo un profundo espírito antiautoritario.

Aínda que o termo pode resultar confuso, a pertenza á tradición do marxismo (aínda que heterodoxa) máis que á persoa de Karl Marx ven máis pola súa vinculación ás ideas filosóficas e económicas tanto de Marx como de toda a escola que se ten formado a partir das súas ideas.

Amosan rexeitamento cara ao chamado marxismo-leninismo, ao centralismo burocrático e á acción dende o Estado, ademais mostran unha apertura a correntes progresistas e revolucionarias que recoñezan a liberdade e o antiautoritarismo como un valor fundamental e a participación popular directa (por iso o cualificativo de *libertario* ou *partidario da liberdade*).

O rango do que se adoita catalogar como marxismo libertario inclúe interpretacións alternativas da aplicación política do materialismo dialéctico, a inclusión de teorías do vitalismo filósófico, a práctica da democracia deliberativa ou participativa, que sería o nexo de unión das correntes antiautoritarias marxistas co libertarismo ou anarquismo. O chamado *marxismo cultural* adoita ser incluído como unha manifestación de marxismo libertario.

Correntes consideradas como marxismo libertario
-----------------------------------------------

* Autonomismo que para algúns analistas é unha forma de anarquismo paralelo á tradición libertaria
* Consellismo
* Luxemburguismo

### Achegas

* Freudomarxismo
* Teoría crítica

Filosofías relacionadas
-----------------------

* Situacionismo
* Postmarxismo
* Postestructuralismo

Véxase tamén
------------

### Outros artigos

* Socialismo libertario

### Ligazóns externas

* Marxismo libertario, selección de artigos en Anarcopedia *(en castelán)*
**Maurício Cardoso da Silva**, coñecido como **Mauricinho**, nado en Limeira, São Paulo, o 25 de agosto de 1971, é un exfutbolista brasileiro, que xogaba como dianteiro.

Traxectoria
-----------

Fillo do futbolista de Limeira Toninho Matão, naceu nesa mesma cidade paulista o 25 de agosto de 1971, xunto ao seu irmán xemelgo Marcelo. Comezou a xogar ao fútbol no EC Estudantes da súa cidade natal e militou en varios equipos brasileiros como o Rio Branco, o Santo André, o Náutico, o XV de Jaú ou o União São João ou o Sãocarlense. Con todo, o club máis importante polo que pasou foi o São Paulo, co que conquistou en 1992 a Copa Intercontinental, baixo as ordes de Telê Santana.

Casado e con dous fillos, trala súa retirada pasou a exercer como pastor da Igrexa Baptista en Limeira.

Notas
-----

1. 1 2  "Toninho Matão, agil e veloz ponteiro" (en portugués). Consultado o 11 de novembro de 2022.
2. 1 2  "Maurício, limeirense campeão mundial em 1992" (en portugués). Consultado o 11 de novembro de 2022.

Véxase tamén
------------

### Ligazóns externas

* Datos do xogador en zerozero.pt *(en portugués)*.

|  |  |
| --- | --- |
| Control de autoridades | 
* Wd: Q115167832
* Thefinalball: 231906

 |
Placa en memoria de Josef Metzger en Berlin-Wedding.
**Max Josef Metzger** nado en Schopfheim (Estado de Baden) o 3 de febreiro de 1887 e finado en Brandenburg an der Havel o 17 de abril de 1944 foi un sacerdote pacifista católico alemán, executado polo nazismo.

Traxectoria
-----------

Ordenado como sacerdote en 1911, a súa experiencia como capelán de división na primeira guerra mundial converteuno nun pacifista convencido. Isto levouno a organizar un movemento pacifista de inspiración católica que tivo escaso eco nun momento de exaltación prebélica nas capas católicas medias dos países europeos. Fundou tamén a irmandade *Una Sancta*, pioneira no traballo pola unidade das Igrexas que encontrou acedas oposicións no catolicismo preconciliar. É finalmente o fundador da Sociedade de Cristo Rei da Cruz Branca, fomentadora dunha espiritualidade baseada na oración, o espírito eclesial universalista e o amor ao inimigo. A súa actividade e ideas estaban en expresa contradición co nacionalsocialismo o que provocou que fora detido en varias ocasións. Un memorando pacifista foi interceptado pola Gestapo, o que foi ocasión para detelo, torturalo e finalmente executalo mediante a súa decapitación na guillotina. Foi encontrado culpable de traizón ao Estado e encubrimento do inimigo por un Tribunal presidido por Roland Freisler.

Está en marcha o proceso de beatificación.[]

|  |  |
| --- | --- |
| Control de autoridades | 
* Wd: Q77874
* WorldCat
* VIAF: 52481817
* DeutscheBio: 118581589
* FAST: 109782
* GND: 118581589
* ISNI: 0000 0001 0901 5231
* LCCN: n83032988
* LibraryThing: metzgermaxjosef
* Munzinger: 00000002653
* NKC: uk2012714904
* NTA: 070238650
* OEBL: ID
* OL: OL686372A
* SUDOC: 112281478

 |

---

|  |  |
| --- | --- |
| Este artigo tan só é un bosquexo |  *Este artigo sobre unha personalidade é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
***Pretérito Imperfeito (1927-1961)*** é un libro de poemas de Ricardo Carballo Calero publicado en 1980.

Contido
-------

Contén a produción poética en galego de Ricardo Carballo Calero desde 1927 a 1961, xa publicada nos seus libros:

* *Vieiros*, 1931, A Coruña. Reedita só 9 dos poemas.
* *O silenzo axionllado*, 1934, Santiago.
* *Anxo de terra*, 1950, Pontevedra.
* *Poemas pendurados dun cabelo,* 1952, Lugo.
* *Salterio de Fingoi*, 1961, Vigo.

Características
---------------

O autor sinala no prólogo:

> 
> 
> Como desde que estes versos se escreberon a língua literária avanzou considerabelmente, teño-a retocado para mellorá-la no posíbel. Polo demáis, emprego a ortografia moderna, atendo-me ao critério histórico. 
> 
> 

En conversa con Carmen Blanco Carballo Calero sinalou:

> 
> 
> *Pretério imperfeito* reúne o que estimei menos ilexíbel da miña poesía publicado en libros *Futuro condicional* reúne a poesía inédita ou non recopilada, posterior á data do meu último libro. ... de maneira que son dous libros, porque o primeiro comprende unha antoloxía dos meus libros, metres que os versos contidos en Futuro condicional non estaban recollidos en libro nengún... Agora ben, si, posiblemente hai diferencias de enfoque entre eses dous libros, pero non demasiado acusadas, porque son libros no seu contido absolutamente contiguos...
> Eu creio que a experiencia, a dor de viver, fóronme proporcionando novos puntos de vista e, neste sentido, é máis xuvenil a poesía de *Pretérito imperfeito*, é unha poesía na que latexa un espírito máis mozo que o que latexa en *Futuro condicional*, sen que isto queira dicer que a poesía de *Pretérito imperfeito* é máis optimista, por exemplo que a de *Futuro condicional*...
> 
> 
> Durante a guerra teño escrito muitos poemas, que posteriormente integraron libros meus con *Anxo de terra*, *Poemas pendurados dun cabelo* e posibelmente o proprio *Salterio de Fingoy*, porque a maior parte dos versos de *Salterio de Fingoy* foron escritos en Fingoi, ou sexa, a partir de 1958. Eu non deixei nunca en realidade de escreber versos e durante a guerra escrebín muitos e os que conservei, polo menos na súa maioría, pasaron logo a integrar parte deses libros .
> 
>

Notas
-----

1. ↑  Carballo Calero, Ricardo (1980). *Pretérito imperfeito (1927-1961)*. Ediciós do Castro. ISBN 84-7492-047-7.
2. ↑  Carballo Calero 1980, p. 11.
3. ↑  Blanco, Carmen (1989). *Conversas con Carballo Calero*. Galaxia. p. 199-203. ISBN 84-7154-654-X.
Para outras páxinas con títulos homónimos véxase: Media.
Comportamento das medidas de tendencia central (media, moda e mediana) dunha distribución de probabilidade simétrica conforme se aumenta a varianza da distribución. A distribución de probabilidade usada foi a Normal.
A **media** é unha medida que resume información de datos numéricos. É un valor que indica unha posición central a respecto de todos os datos. Por isto se clasifica como medida de posición central xunto con outras como a mediana e a moda.

Cálculo
-------

A media é a medida estatística de máis amplo uso dado a facilidade de cálculo. O erro típico da media, isto é canto varía a media dunha mostra a outras depende da dispersión dos datos (desvío típico) e do número de datos que interveñen no seu cálculo. Cantos máis datos teñamos para calcular a media máis "fiábel" será no sentido de que variará menos de mostra a mostra.

É doado calcular a media. Cómpre sumar todos os datos e dividir entre o número de datos. Isto é coñecido como **media aritmética simple**. A **media aritmética** dunha cantidade finita de números é igual á suma de todos eles dividida entre o número de sumandos. Tamén pode denominarse a media aritmética como o punto central que pon en equilibrio unha situación, o cal e necesariamente a metade.

Así, dados os números *a1,a2, ... , an*, a media aritmética será igual a:

{\bar {x}}={1 \over n}\sum \_{{i=1}}^{n}{a\_{i}}=(a\_{1}+\cdots +a\_{n})/n
Por exemplo, a media aritmética de 8, 5 e -1 é igual a (8 + 5 + (-1)) / 3 = **4**.

O símbolo µ (mu) é usado para a media aritmética dunha poboación. Úsase *X* cunha barra horizontal sobre o símbolo para medias dunha mostra: 
\overline {X}.

Outras medias estatísticas son: a media xeométrica, a media harmónica, a media cadrática, a media ponderada, a media aritmética, a media aritmética xeométrica, a media xeneralizada, e as medias recortadas de nivel alfa (dado en %).

Notas
-----

1. ↑  Definicións no *Dicionario da Real Academia Galega* e no Portal das Palabras para *media*. Consultado o 24-10-2017.

Véxase tamén
------------

### Outros artigos

* Desvío estándar
* Valor esperado
**Nur Amirah binti Filzah Badioezaman**, nada en Ipoh o 2 de abril de 1993 é unha modelo, actriz e empresaria malaisiana, unha das artistas femininas máis populares do país  .

Traxectoria
-----------

Mira Filzah principiou como modelo con 17 anose comezou a actuar en 2013 protagonizando a serie de televisión *Dunia Lola*. Non obstante, deixou a súa carreira artística durante dous anos para centrarse nos seus estudos de negocios internacionais na Universidade Tecnolóxica MARA, onde se graduou en 2016  e volveu á interpretación en 2015 cun papel na serie *Eksperimen Cinta* e no telefilm *Din Sardin* (2015), esta última participación aumentou a súa popularidade, ao se facer viral unha imaxe súa vestida co uniforme oficial da policía de tráfico. 

En 2016 protagonizou en TV3 a serie *Cinta Si Wedding Planner* xunto co actor singapuriano Ady Putra e que se converteu nun éxito ao que seguiu un telefilme especial, *Cinta Si Wedding Planner Raya*. En 2018 rodou a súa primeira película para o cinema, *Rise: Ini Kalilah* que protagonizou xunto a Remy Ishak e Sangeeta Krishnasamy e que se estreou o 13 de setembro. Ao ano seguinte apareceu no seu segundo filme, *Sangkar* de Kabir Bhatia e Zul Ariffin e Remy Ishak, que se estreou o 29 de agosto de 2019 e que constitúe o primeiro filme malaisiano de artes marciais mixtas. Mira volveu emparellarse con Remy Ishak nas series *Lelaki Kiriman Tuhan* e *Pujaan Hati Kanda* de Slot Akasia TV3. 

En agosto de 2019, Mira interpretou o papel de Puteri na serie *Sweet Dreams*que protagonizou xunto con Ben Amir e que tamén contou no elenco a Sean LJE, Datin Nina Juren, PU Azman, Yuna Rahim, Nasz Sally, Yusuf Bahrin, Didi Astillah e Roy Azman. 

Como empresaria lanzou oito tipos de lapis de labios baixo licenza de Mora Cosmetics usando a marca Mora Essential.

Notas
-----

1. ↑  Sudirman Mohd Tahir Artis wanita paling laris *Harian Metro*, 28 de decembro de 2019.
2. ↑  "Mira Filzah mahu jadi pelakon terbaik". *Berita Harian*. 19 de setembro de 2019.
3. ↑  "Biodata Mira Filzah"  *Iluminasi*, 2 de novembro de 2018
4. ↑  "Mira Filzah terima sarjana muda kepujian". *Berita Harian*. 27 de abril de 2016.
5. ↑  "Foto Beruniform JPJ Jadi Viral Beri Rezeki Mira Filzah". *Mstar*. 6 de outubro de 2015.
6. ↑  Mumtaj Begum. ‘Rise: Ini Kalilah’ captures the spirit of New Malaysia Arquivado 15 de agosto de 2019 en Wayback Machine. *Star2*, 14 de setembro de 2018.
7. ↑  "Fists Up! Malaysia's First MMA Film 'Sangkar' Is Coming Soon". *Rojak Daily*. 17 de xullo de 2019.
8. ↑  Farhana Ab. Rahman. Mira Filzah belajar kawal emosi *Berita Harian*, 23 de agosto de 2019
9. ↑  "Mira sentiasa cari peluang". *My Metro*. 30 de agosto de 2017.
**Medias non locais**, coñecido como Non-local means, é un algoritmo de filtrado para o procesamento de imaxes dixitais. O ruído pode aparecer na captura ou durante a transmisión da propia imaxe. O obxectivo dos algoritmos de filtrado consiste na eliminación do ruído tratando de preservar as características máis importantes desa imaxe (bordos, textura, intensidade).

Definición de medias non locais
-------------------------------

A idea deste filtro é a de ter en conta o alto grado de redundancia que se observa nas imaxes naturais. Para poñer en funcionamento esta idea, defínese a contorna dun píxel x como a contorna de píxeles y da imaxe tales que a intensidade nunha contorna centrada en y é similar á dunha contorna do mesmo tamaño centrado en x.

Máis precisamente, definimos un sistema de contornas en \Omega  como unha familia,

{\displaystyle N=N\_{x}} tal que,

{\displaystyle x\in N\_{x}} e se {\displaystyle y\in N\_{x}} entón {\displaystyle x\in N\_{y}}.

Dada unha imaxe representada por {\displaystyle u}, esta define {\displaystyle U(N\_{x})=u(y)}:{\displaystyle y\in N\_{x}}. 

Polo tanto, a similitude entre os dous píxeles x e y baséase na similitude entre a intensidade dos niveis de gris entre x e y. Esta similitude mídese mediante unha distancia gaussiana :

{\displaystyle \vert U(N\_{x})-U(N\_{y})\vert ^{2}=Ga(s)(u(x+s)-u(y+s))^{2}ds}, 

onde {\displaystyle Ga} é un núcleo gaussiano de varianza a,

Entón, o filtro defínese como:

{\displaystyle NL\_{h}u(x)=1/C(x)exp(Ga(u(x+.)-u(y+.))^{2}u(y)dy},

onde atopamos C(x) como o factor de normalización.

Notas
-----

1. ↑  Prince, Simon (2012). *Computer Vision: Models, Learning, and Inference*. Cambridge.

Véxase tamén
------------

### Ligazóns externas

* Universidade Pública de Navarra

|  |  |
| --- | --- |
| Control de autoridades | 
* Wd: Q7048948
* MAG: 101453961

 |
|  |  |
| --- | --- |
|  | Este artigo amosa letras indias. Sen o soporte axeitado, o texto pode mostrar símbolos sen sentido, coma caixas, marcas e outros. |

**Mira Rai** (en nepalés: *मीरा राई*) nada en Sanu Duma o 31 de decembro de 1988, é unha deportista nepalesa.

Traxectoria
-----------

Só os seus irmáns homes puideron estudar e ela non tivo acceso a unha educación formal. Ós 11 anos transportaba sacos de arroz de 28 quilos a tres horas da súa vila para poder revendelos. Ós 14 anos decidiu unirse á guerrilla maoísta durante 7 meses, un grupo de ideoloxía comunista. Pero cando a guerra terminou en 2006, inscribiuse no programa de rehabilitación do goberno e seguiu correndo por diversión. Non contaba con comida, equipamento ou cartos e na súa primeira carreira esborrallouse. Despois mudouse a Katmandú e co adestramento dun profesor de karate, puido seguir adestrando. Correu na montaña até 80 quilómetros e foi patrocinada por Red Bull, quen tras gañar enviouna a competir en Europa. É auspiciada pola marca Salomon, Red Bull, entre outras. Entre os seus logros a carreira de 80 quilómetros Mont Blanc na que ten unha marca.

Converteuse na atleta máis destacada do Nepal, actualmente está especializada en maratóns, ultramaratóns e correr pola montaña. Filmouse un documental sobre os seus logros.

Notas
-----

1. ↑  BBC (15 de novembro de 2015). "Mira Rai, la guerrillera que se convirtió en la atleta más prometedora de Nepal". Consultado o 15 de novembro de 2015.
2. ↑  carreraspormontana (1 de outubro de 2015). "Mira Rai". Consultado o 15 de novembro de 2015.
3. ↑  Merie Claire (6 de outubro de 2015). "Mira Rai de niña soldado a atleta". Consultado o 15 de novembro de 2015.
4. ↑  carreraspomontaña (15 de julio de 2015). "Mira Rai: de transportar arroz a sensación nepalí del trail running". Arquivado dende o orixinal o 17 de novembro de 2015. Consultado o 15 de novembro de 2015.
5. ↑  "Mira Rai trailer". 2015. Consultado o 15 de novembro de 2015.

|  |  |
| --- | --- |
| Control de autoridades | 
* Wd: Q20685224
* WorldCat
* VIAF: 130156563570123242144
* LCCN: n2019047481

 |
**Madeleine Béjart**, nada en París o 8 de xaneiro de 1618 e finada na mesma cidade o 17 de febreiro de 1672, foi unha actriz francesa.

Biografía
---------

Madeleine formaba parte dunha familia de actores parisiense, era a irmá máis nova de Joseph Béjart. Ós vinte anos tivo un fillo co protector da familia, o duque de Modène. Entrou no Théâtre du Marais a finais da década de 1630 e en 1643 fundou xunto con Molière o «Illustre Théâtre» do cal foi directora durante un tempo e demostrou gran talento para a xestión que contribuíu á boa marcha da tropa teatral pero en 1645 o teatro caeu en bancarrota e Béjart xunto a varios membros da súa familia e Molière marcharon ó sur de Francia para poder sobrevivir representando as obras de Molière en numerosas cidades e vilas. En 1658 Béjart e o seu grupo teatral volveron a París. Béjart foi a actriz principal do seu amante, interpretando as súas obras con gran fidelidade artística.

Notas
-----

1. ↑  , *Encyclopædia Britannica* *(en inglés)*.

|  |  |
| --- | --- |
|  | Wikimedia Commons ten máis contidos multimedia na categoría:  ***Madeleine Béjart Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q266019
* WorldCat
* VIAF: 42640656
* BNF: 134841601
* CERL: cnp00547405
* EBID: ID
* Europeana: ID
* FemBio: 2556
* GEC: 0008676
* GND: 11910556X
* ISNI: 0000 0000 1000 7928
* NTA: 146013379
* SUDOC: 035019093

 |
Vistas do miradoiro.
O **miradoiro Sophia de Mello Breyner Andresen**, antigo **miradoiro da Graça** encóntrase na freguesía de São Vicente (Graça), no antigo adro da igrexa do convento da Graça de Lisboa.

Descrición
----------

Na praza da Graça, xunto á igrexa, existe unha explanada no **miradoiro da Graça** onde se pode gozar dunha das máis belas vistas da cidade. Esta vista só é suplantada pola do miradoiro da Senhora do Monte que fica a un escaso centenar de metros. O panorama de tellados e predios é menos espectacular que o da vista do castelo de San Xurxo, mais é un local popular. O barrio popular da Graça desenvolveuse no fin do século XIX. Por detrás do miradoiro fica o referido mosteiro agostiniano, fundado en 1271 e reconstruído despois do terremoto de Lisboa de 1755.

Galería
-------

* Placa toponímica.
* Busto de Sophia de Mello Breyner Andresen.
* Vista panorámica.
* Vista de Lisboa a partir do miradoiro da Graça un día de outono.

Notas
-----

1. ↑  "Miradouro da Graça / Miradouro Sophia de Mello Breyner Andresen". Consultado o 4 de abril de 2020.
Coordenadas: 43°09′38″N 7°23′14″O﻿ / ﻿43.16045, -7.387189

O **Museo do Castro de Viladonga** é un museo situado ao carón do Castro de Viladonga, na parroquia do mesmo nome, pertencente ao concello de Castro de Rei, foi concibido para gardar, investigar e expoñer tódolos materiais procedentes das escavacións do castro realizadas a partir do ano 1971.

Sitúase nun socalco exterior entre as dúas últimas murallas do lado leste do castro.

Historia
--------

Comezouse a construír no ano 1975 a instancias do arqueólogo Manuel Chamoso Lamas e o apoio do daquela Subdirector General de Bellas Artes, Ramón Falcón Rodríguez, natural do concello. Seguindo o deseño do coruñés Carlos Fernández-Gago e cos fondos do Ministerio de Educación e Ciencia e a Fundación Pedro Barrié de la Maza remataron as obras no ano 1977.

O 10 de maio de 1983, co informe favorable da Xunta Superior de Museos creouse por orde ministerial o Museo Monográfico do castro de Viladonga como dependente do Patronato Nacional de Museos. Tras o acondicionamento do edificio o museo foi inaugurado oficialmente o 29 de novembro de 1986.

No ano 1989 a xestión do museo pasou á Consellería de cultura da Xunta de Galicia. Neses tempos formulouse a necesidade de acometer unha ampliación e reforma do edificio. O arquitecto do novo proxecto foi José Luis Arias Jordán, desenvolvéndose as obras entre o ano 1991 ao ano 1994.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Museo do Castro de Viladonga Modificar a ligazón no Wikidata*** |

### Outros artigos

* Castro de Viladonga
* Museos de Galicia
* Cultura castrexa

### Ligazóns externas

* Museo do Castro de Viladonga
* Amigos do Museo Castro de Viladoga
* MUGA Sistema Galego de Museos
* Consello Galego de Museos

|  |  |
| --- | --- |
| Control de autoridades | 
* Wd: Q12393776
* WorldCat
* VIAF: 241873728
* GND: 4651586-0
* LCCN: n2001028266
* SUDOC: 155949063

 |
Microscopio electrónico.
Un **microscopio electrónico** é un microscopio que utiliza electróns en vez de fotóns ou luz visible para formar imaxes de obxectos diminutos. Os microscopios electrónicos permiten atinxir unha capacidade de aumento moi superior ós microscopios convencionais (ata 500.000 aumentos comparados cos 1000 aumentos dos mellores microscopios ópticos) debido a que a lonxitude de onda dos electróns é moito menor cá dos fotóns.

O primeiro microscopio electrónico foi deseñado por Ernst Ruska e Max Knoll entre 1925 e 1930, investigadores que se basearon nos estudos de Louis-Victor de Broglie sobre das propiedades ondulatorias dos electróns.

Un microscopio electrónico funciona cun feixe de electróns acelerados por unha alta voltaxe e focalizados por medio de lentes magnéticas. A amplificación da imaxe prodúcese por un conxunto de lentes magnéticas que forman unha imaxe sobre unha placa fotográfica ou sobre unha pantalla sensible ó impacto dos electróns que transfire a imaxe formada á pantalla dun ordenador. os microscopios electrónicos só se poden ver en branco e negro posto que non utilizan a luz, pero as imaxes poden ser coloreadas no ordenador.

*Artigo principal**:* Microscopio electrónico de transmisión.

*Artigo principal**:* Microscopio electrónico de varrido.

Véxase tamén
------------

### Outros artigos

* Microscopia
* Microscopio
* Microscopio óptico
* Microscopio simple
* Microscopio de luz ultravioleta
* Microscopio de fluorescencia
* Microscopio petrográfico
* Microscopio de campo escuro
* Microscopio de contraste de fases
* Microscopio de luz polarizada
* Microscopio confocal
* Microscopio electrónico de transmisión
* Microscopio electrónico de varrido
* Microscopio de efecto túnel
* Microscopio de forza atómica
* Estereomicroscopio binocular
* Microscopio de forza nuclear
* Microscopium

|  |  |
| --- | --- |
| Control de autoridades | 
* Wd: Q132560
* AAT: 300024596
* BNCF: 26810
* BNF: 119811272
* BRE: 4929779
* EBID: ID
* JSTOR: electron-microscopes
* MAG: 93877712
* NDL: 00561446
* PSH: 3533

 |
**María Victoria Otero Vila**, nada o 16 de abril de 1948 en Baralla, máis coñecida como **Mariví Otero**, é unha historiadora da arte, galerista e crítica de arte galega, especializada nas Vangardas do século XX.

Formación
---------

Licenciouse en Historia da arte na Facultade de Xeografía e Historia na Universidade Complutense de Madrid É especialista nas primeiras Vangardas do século XX e na arte de entreguerras nacional e internacional. En 1975 realizou o Curso de Gravado na Fundación Rodríguez Acosta de Granada. 

En 1982 asistiu ao Curso de Arte "*Del realismo a la nueva figuración*", dirixido polo profesor e crítico de arte Francisco Calvo Serraller na Universidade Internacional Menéndez Pelayo, en Santander. No ano 1984 asistiu ao Curso sobre "*Arquitectura rural*", dirixido polo profesor Simón Marchán na Universidade Internacional Menéndez Pelayo, en Segovia.

Entre os anos 1993 e 2001, asistiu periodicamente a diversos cursos ofrecidos pola Fundación Amigos del Museo del Prado en Madrid, como os titulados: "*El retrato en el Museo del Prado"*, "*Obras maestras del Museo del Prado"*, "*El desnudo en el Museo del Prado*", "*Francisco de Goya"* *ou "*Obras maestras del Museo del Prado"*.*

Traxectoria profesional
-----------------------

Otero exerceu de xestora cultural como comisaria independente ao longo da súa carreira profesional. Foi fundadora do grupo "ABRA" no ano 1982 na Galería Altex de Madrid.

É membro de asociacións profesionais españolas, como a Asociación Española e Internacional de críticos de arte. Ademais, forma parte activa das Fundacións como Socia colaboradora da Fundación Amigos do Museo Raíña Sofía de Madrid e socia colaboradora da Fundación Amigos Museo del Prado de Madrid. 

Tamén é xefa de proxectos do blog especializado en arte contemporánea "Observando el Arte".

No ano 2007 comisariou a exposición retrospectiva de Ginés Parra titulada *"El espíritu de la materia"* presentada no Centro de Arte Museo de Almería e
na sala UNICAJA de Málaga.

Notas
-----

1. ↑  Madrid, Arte. "Marivi Otero Vila - Asesora de Arte - Coleccionista". *xing.com*. Consultado o 18 de xaneiro de 2021.
2. ↑  Otero, Marivi (22 de setembro de 2010). "Mariví Otero: FUNCIONES DE UN GALERISTA". Consultado o 27 de xaneiro de 2021.
3. ↑  "Marivi Otero. Crítico/Periodista, Comisario, Investigador/Docente". *Arte informado*. 2014. Consultado o 18 de xaneiro de 2021.
4. ↑  Otero, Mariví. "DALILA GONÇALVES. No ouvido há labirintos e cristais.". Consultado o 1 de febreiro de 2021.
5. ↑  "Estudio-53". Consultado o 27 de xaneiro de 2021.
6. ↑  "Andalucia en la Vanguardia" (PDF).
**Primitiva Lodeiro Otero**, nada na Coruña en 1913 e finada en Vigo o 3 de decembro de 1997, foi unha modista e política galega.

Traxectoria
-----------

Modista coruñesa, noiva do anarquista Antonio Torres López. Na súa casa das Xubias tivo agochado a Antonio dende xullo de 1936 ata agosto de 1937, cando foron detidos na investigación policial pola tentativa de fuxida no boniteiro *Explorador*, na que tamén estaba implicado o irmán de Primitiva, Manuel Lodeiro Otero. Xulgada en consello de guerra o 12 e 13 de novembro de 1937, foi condenada a 12 anos e un día de cárcere. En xuño de 1942 foi sancionada polo Goberno civil cunha multa de 75 pesetas por obstaculizar o labor dos axentes da Autoridade e ter malos antecedentes.

Notas
-----

1. ↑  *La Voz de Galicia*, 4-12-1997, p. 42.
2. ↑  *La Voz de Galicia*, 14-11-1937, p. 4.
3. ↑  *La Voz de Galicia*, 23-6-1941, p. 2.

Véxase tamén
------------

### Bibliografía

* *Casas anarquistas de mulleres libertarias. A resistencia anarquista das mulleresdes pois do levantamento fascista de 1936* (PDF). CNT. 2007. p. 19. Arquivado dende o orixinal (PDF) o 07 de decembro de 2018.

### Ligazóns externas

* 

* Primitiva Lodeiro Otero na páxina web *Nomes e Voces*.
**Ruaille-Buaille** é un grupo musical vasco de música folk e tradicional, fundado no ano 2005.

Traxectoria
-----------

Ruaille-Buaille xorde pola unión de músicos de ampla traxectoria na música folk. O grupo terá desde os comezos unha fortísima influencia do folk irlandés e un marcado carácter acústico. Porén o grupo foi evolucionando e definindo o seu propio estilo musical, bebendo doutras fontes axenas á cultura irlandesa coma a galega, balcánico e por suposto vasca, introducindo tamén bases rítmicas, batería e baixo eléctrico. A evolución tamén se reflectiu nos membros, xa que nun comezo eran cinco os compoñentes e na actualidade son seis.

O grupo resultou gañador no Proxecto Runas 2013 do Festival Internacional do Mundo Celta.

Discografía
-----------

* */´ru:lә `bu:lә/ (pronounced "rula-bula")* (2009)
* *Blue Jig* (2011)
* 'Bon Temps, Ruaille? *(2014)*

Compoñentes
-----------

* Aitor Gorostiza - Low e Tin whistles, harmónica, Alboka e Didgeridoo.
* Alberte Sanmartín - Gaita galega, Uilleann Pipes, Low e Tin Whistles.
* Duncan Bennett - Voz e guitarra acústica.
* Jon Hanni Iribar - Percusión.
* Luís M. Aveleira *Beltza* - Baixo eléctrico.
* Mario Martín - Violín.

Véxase tamén
------------

### Ligazóns externas

* Páxina oficial do grupo
* Ruaille-Buaille se convierte en ganador del Proyecto Runas 2013
* Concerto: Ruaille-Buaille - Runas 2013
**Enrique Morales Ferro**, nado en Pontevedra o 16 de febreiro de 1977, é un reporteiro de televisión galego.

Traxectoria
-----------

É licenciado en Ciencias da Información, rama de Publicidade e Relacións Públicas pola Facultade de Comunicación e Ciencias Sociais da Universidade de Vigo.

Desde moi novo comezou a traballar na radio, aproveitando a oportunidade que lle deron os 40 Principales de Pontevedra ós catorce anos.

Logo de estudar a carreira en Pontevedra, Quique traballou durante catro anos na Radio Galega presentando todo tipo de programas. Da radio pasou á Televisión de Galicia (TVG) onde percorreu a maioría das cidades e vilas traballando como reporteiro para as conexións en directo dos informativos e programas da canle. Tamén presentou un programa de cociña na mesma cadea e chegou a compaxinar radio e televisión.

Ata que Ricardo Medina -director de *España Directo*- se puxo en contacto con el para ofrecerlle o posto de reporteiro na delegación do noroeste peninsular -Asturias e Galiza-, e posteriormente nunha sección de consellos e remedios caseiros.

En xuño de 2010 incorpórase a Antena 3, como reporteiro do programa "Maneras de Vivir".

En outubro dese ano regresa ó programa da *Primera*, iniciando esta segunda etapa en *España Directo* como un dos reporteiros que viaxa por todo o país contando as mellores historias de cada día.

En 2011, ao acabar *Espana Directo*, Quique incorpórase a *Cuatro* como reporteiro do programa "Qué Quieres Que te Diga" ata que este finaliza en outubro dese mesmo ano. De aí, volta a Antena 3, onde, coa produtora Vert-e realiza diferentes programas para Castilla-La Mancha TV como "Encantados de conocerte" ou "Castellano Manchegos por el mundo".

En setembro de 2012, Quique regresa á Televisión de Galicia para presentar "A Revista da Tarde" un magacine informativo que se emite a partir das sete da tarde.

Véxase tamén
------------

### Ligazóns externas

* Vídeo de Quique Morales, en Youtube

|  |  |
| --- | --- |
| Control de autoridades | 
* Wd: Q9065409
* WorldCat
* VIAF: 169598134
* BNE: XX4745947

 |
**Jean de Dieu Bialu Makiese**, máis coñecido por **Madilu System** ou **Madilu Bialu System**, nado en Kinshasa en 1950 e finado na mesma cidade o 11 de agosto de 2007, foi un músico e cantante congolés. Foi alcumado coma "o rei da rumba congolesa" e tamén era coñecido polos nomes de "Ramsés II" e "Grand Ninja".

Traxectoria musical
-------------------

Madilu comezou a cantar en 1969 en distintas orquestras, como Bakuba Mayopi, polas que foi rotando ata que a comezos dos anos oitenta entrou a formar parte, tamén como vocalista, do grupo OK Jazz. Neste conxunto, logo chamado TPOK Jazz, comezou a facerse famoso como compositor e cantante de rumbas humorísticas e satíricas, moitas veces de crítica moral, ao carón do guitarrista Franco, a figura máis importante da música congolesa do século XX.

Logo da morte de Franco en 1989 deixou a banda e iniciou a súa carreira en solitario, se ben nos anos seguintes seguiu tocando en xiras e concertos cos lendarios TKOP Jazz.

Discografía en solitario
------------------------

* *Sans commentaire* (1995)
* *L'eau* (1999)
* *Pouvoir* (2000)
* *Bonheur* (2002)
* *Le tenant du titre* (2004)
* *La bonne humeur* (2007)

Vida persoal
------------

O cantante faleceu supetamente, logo de ingresar nun hospital de Kinshasa por cansazo e dor no pescozo. O presidente do país, Joseph Kabila, decretou loito nacional pola súa morte. Con anterioridade, sufrira de diabetes.

Casou en Kenya cunha muller suíza, logo de divorciarse da súa primeira muller congolesa, Mama Biya, coa que tivera catro fillos.

|  |  |
| --- | --- |
| Control de autoridades | 
* Wd: Q1397846
* WorldCat
* VIAF: 42035014
* AllMusic: mn0000238319
* BNF: 139880806
* Discogs: 1045133
* EBID: ID
* Europeana: ID
* GND: 1053236093
* ISNI: 0000 0000 0093 762X
* LCCN: n2010206589
* MusicBrainz: ID

 |
Adelina Patti, prototipo da Prima Donna do século XIX. Dame Nellie Melba.
 A temperamental Maria Jeritza.
No ámbito da ópera, **prima donna** é o termo en italiano que se usa para designar á *primeira* *cantante*, muller que desempeña os papeis principais e que xeralmente é soprano. O correspondente termo para o *principal masculino* é o de *primo uomo*, normalmente tenor.

Historicamente as prime donne foron motivo de certas rivalidades entre as persoas afeccionadas á ópera, dividíndose en "clubs" contrarios que apoiaban a unha cantante sobre outras. Exemplos hainos desde os inicios da ópera. Un dos primeiros casos foi o que se deu no século XVIII entre Faustina Bordoni e Francesca Cuzzoni, dúas cantantes que en Londres disputaron a primacía por riba mesmo dos castrati e que nunha ocasión chegaron a enfrontarse a golpes no transcurso dunha representación en presenza da princesa de Gales.

No século XIX foi famoso o enfrontamento en París entre María Malibrán e Henriette Sontag culminou cando a última casou cun membro da nobreza e retirouse na súa plenitude vocal.

Unha das máximas divas en todos os sentidos foi Adelina Patti que chegou a cobrar por cada nota que cantaba, amasando unha fortuna inmensa.

No século XX unha das rivalidades máis famosas, foi a que houbo entre os admiradores de Maria Callas e os de Renata Tebaldi, que nos anos 50's e 60's encheu portadas de revistas e xornais e que culminou cun encontro entre as dúas cantantes en 1968 no que se reconciliaron.

Outra rivalidade entre sopranos foi a ocorrida entre Lotte Lehmann e Maria Jeritza en Viena antes da segunda guerra mundial.

Anteriormente Lillian Nordica mantivo unha seria rivalidade coa afamada soprano australiana Nellie Melba.

O ridículo mundo das rivalidades entre divas está ironizado no filme *E la nave va* de Federico Fellini.

Debido ás súas posibles connotacións pexorativas, caprichosas, temperamentais e demandantes, o termo prima donna e Diva caeu en desuso para referirse ás cantantes de ópera e música popular na actualidade e só se usa en contadas ocasións.

Véxase tamén
------------

### Bibliografía

* H. Rosenthal, H. e J. Warrack, *The Concise Oxford Dictionary of Opera*, 2nd Edition, Oxford University Press, 1979. p. 398. ISBN 0-19-311321-X
* Susan Rutherford, *The Prima Donna and Opera, 1815-1930*, Cambridge University Press, 2006. ISBN 0-521-85167-X
* George Jellinek, *Calas: Portrait of a Prima Donna*, Dover, 1986, p. 96 and passim. ISBN 0-486-25047-4
* Rupert Christiansen, *Prima Donna: A History,* Viking, 1985. ISBN 0-670-80482-7
* Lanfranco Rasponi. *The Last Prima Donnas*. Nova York, Knopf, 1982. ISBN 0879100400

|  |  |
| --- | --- |
| Control de autoridades | 
* Wd: Q693249
* GND: 4076344-4
* LCCN: sh2006006347

 |
**Martin Bäumle**, nado o 3 de xuño de 1964 en Thalwil, é un químico atmosférico e político suízo, presidente do Partido Verde Liberal.

Traxectoria
-----------

Tras rematar química na Escola Politécnica Federal de Zúric, logrou o diploma de estudos avanzados en ciencias da atmosfera. Traballou na medición e análise da contaminación atmosférica, en especial dos hidrocarburos. Entre 2003 e 2007 dirixiu a súa propia empresa, *Bäumle Messungen und Beratungen*.

Desde 1981 foi membro da asociación *Gruppe Energie und Umwelt* de Dübendorf e estivo como o seu representante na dirección do Partido Verde do cantón de Zúric. Foi deputado no Gran Consello de Zúric entre 1987 e 1995 e de novo de 1999 a 2004. Foi tamén concelleiro en Dübendorf entre 1990 e 1998, e nese ano entrou no executivo local encargándose do departamento de finanzas. Entre 1998 e 2004 foi o presidente do Partido Verde cantonal. Reelixido no goberno local de Dübendorf en 2006 e 2010.

Entrou no Consello Nacional nas eleccións de 2003. No ano seguinte produciuse unha escisión nos verdes de Zúric, marchando os sectores máis liberais do partido, entre eles Bäumle, que formaron o Partido Verde Liberal de Zúric do que foi un dos copresidentes. Reelixido no Consello Nacional en 2007, estableceuse unha estrutura nacional para o seu partido, que o elixiu como presidente. Nas eleccións de 2012 o seu partido foi un dos grandes vencedores pasando de 3 deputados a 12 e o 5,4% dos votos.

Véxase tamén
------------

Ligazóns externas
-----------------

* Web de Martin Bäumle
* Perfil de Martin Bäumle na web da Asemblea Federal de Suíza

Notas
-----

1. ↑  Walter von Arburg: *Martin Bäumle: Velo fahrender Schnelldenker im Anzug.*[*Ligazón morta*]

|  |  |
| --- | --- |
| Control de autoridades | 
* Wd: Q120934
* WorldCat
* VIAF: 309905240

 |
O Parc del Fòrum
O **Primavera Sound** é un festival de música que se celebra entre finais de maio e principios de xuño na cidade de Barcelona. A súa primeira edición tivo lugar no 2001 no Poble Espanyol e desde o 2005 ten a súa sede no Parc del Fòrum, un recinto máis grande e á beira do mar. A fisonomía do festival (de carácter urbano e integrado na cidade) e o amplo abanico de grupos representados motivou que Primavera Sound sexa punto de encontro de artistas e espectadores de diferentes xeracións.

O festival aúna nos seus carteis as últimas propostas musicais do ámbito independente xunto a artistas de contrastada traxectoria, abarcando calquera estilo ou xénero, buscando a calidade e apostando esencialmente polo pop, o rock e as tendencias máis underground da música electrónica e de baile.

Véxase tamén
------------

|  |  |
| --- | --- |
|  | A Galipedia ten un portal sobre: ***Barcelona*** |

### Ligazóns externas

* Sitio web oficial

|  |  |
| --- | --- |
| Control de autoridades | 
* Wd: Q2439480
* GEC: 0280133
* MusicBrainz: ID

 |
**Martin Linnes**, nado en Sør-Odal o 20 de setembro de 1991, é un futbolista noruegués que xoga como defensa no Galatasaray.

Traxectoria
-----------

### Primeiros anos

Comezou a súa carreira no club a súa aldea natal, o Sander, e despois pasou polo Kongsvinger. En 2010 debutou na máxima categoría norueguesa.

### Molde

Linnes fichou polo Molde en 2012, ao caducar o seu contrato co Kongsvinger. O 9 de abril de 2012, fixo a súa primeira asistencia contra o Brann nunha vitoria para o Molde 2–1, e o 4 de agosto de 2012, marcou por primeira volta, contra o Sogndal, nunha vitoria 2–1. O 17 de setembro de 2015, Linnes anotou o terceiro gol contra o;Fenerbahçe na UEFA Europa League 2015-16 nunha vitoria 1-3. Logo de catro anos co Molde marchou ao Galatasaray. Co Molde xogou 152 partidos, marcou 14 goles e realizou 26 asistencias.

### Galatasaray

En xaneiro de 2016, Linnes firmou por tres anos e medio co Galatasaray. Debutou contra o Akhisar Belediyespor na Copa de Turquía que acabou nun empate 1 a 1. No partido do 26 de xaneiro de 2016 comezou como centrocampista con José Rodríguez contra o Kastamonuspor na Copa de Turquía, e fixo unha asistencia a Sinan Gümüş, que acabou no terceiro gol do seu equipo. Na segunda metade regresou á súa posición principal, defensa, e o Galatasaray gañou por 4 a 1. O 6 de febreiro de 2016, xogou por primeira volta na Süper Lig, contra o Konyaspor que acabou nun empate a 0.

Notas
-----

1. ↑  "Kongsvingers Martin Linnes klar for Molde". *TV2*. 31 de agosto de 2011.
2. ↑  Martin Linnes, Galatasaray'da NTV, 9 de xaneiro de 2016

|  |  |
| --- | --- |
| Control de autoridades | 
* Wd: Q3431011
* As: 21433
* EUfootballInfo: 28398
* FIFA: 375444
* FootballDatabase: 104667
* NFT: 54053
* SoccerBase: 64500
* Soccerway: 115101
* Transfermarkt: 137582
* UEFA: 250041809
* Worldfootball: martin-linnes

 |
Os **premios Saturn** son os premios anuais que dende 1972 outurga a ***Academy of Science Fiction, Fantasy & Horror Films*** dos Estados Unidos como recoñecemento dos mellores traballos de ficción científica, fantasía e terror en cine, televisión e vídeo.

Desenvolvemento
---------------

Os premios concebiunos Donald A. Reed en 1972 que sentía que as obras audiovisuais deses xéneros non recibían a apreciación que merecían nese tempo, como os premios Oscar, Emmy e os Grammy os gañadores resultan dunha votación da Academia, nun principio eran simples certificados de papel, a partir de 1978 comezan a ser televisados co nome de *Science Fiction Film Awards* e entrégase unha estatuíña que respresenta o planeta Saturno rodeado polos seus aneis transformados nunha fita de película polo que se coñecen popularmente como *Golden Scroll*. Aínda que mantén a preferencia polos xéneros orixinais tamén entrega galardóns a producións dramáticas sen relación con eles.

|  |  |
| --- | --- |
| Control de autoridades | 
* Wd: Q105447
* IMDb: ev0000004
* TESF: saturn\_award

 |